Edwin Ernest Salpeter

Edwin Ernest Salpeter (* 3. Dezember 1924 in Wien; † 25. November 2008 in Ithaca, New York) weer en öösterrieksch-austraalsch un US-amerikaansch Astrophysiker.

 Leven 
Salpeter is in sien Jöögd 1939 vun Öösterriek nah Australien utwannert, wo he an de University of Sydney Physik un Mathematik studeeren dee. Sien Doktertitel kreeg he 1948 an de University of Birmingham in England, wo he mit Rudolf Peierls arbeiten dee. Siet 1948 weer he an de Cornell University. Dor hett he ünner annern mit Hans Bethe över Probleme vun de Quantenelektrodynamik un Karnphysik un later in völ Berieken vun de theoretischen Astrophysik arbeit. Mit Bethe hett he de Bethe-Salpeter-Glieken för bunnen Tostände in de Quantenfeldtheorie entwickelt. He weer toletzt James Gilbert White Distinguished Professor of the Physical Sciences an de Cornell University.

Salpeter hett Karnreaktschonen in dat Binnere vun Steerns un de Entwicklung vun Steern ünnersöcht. 1955 hett he de anfänglich Massenfunktschoon (Initial Mass Function, IMF) vun Steerns afleit, de beseggt, in welker Tallenverhältnissen Steerns vun verscheeden Masse entstahn.

He weer 1964 mit Jakow Seldowitsch en vun de eersten, de  Akkretschonsschieven um swaart Löcker as Modell för Quasare un aktive Galaxien vörslahn dee.Suzy Collin: Quasars and active galactic nuclei – a half century of agitated story. 2006 1993 wurr he to’n utwärtig Liddmaat (“Foreign Member”) vun de Royal Society wählt.

Salpeter is kört vör sien 84. Gebortsdag an Leukämie storven.

 Ehrungen un Liddmaatschapen 
 1967 Liddmaat American Academy of Arts and Sciences un National Academy of Sciences 
 1973 Goldmedaille vun de Royal Astronomical Society
 1974 Liddmaat vun de Leopoldina
 1974 Henry Norris Russell Lectureship
 1977 Liddmaat vun de American Philosophical Society
 1985 Karl-Schwarzschild-Medaille vun de Astronomische Sellschopp
 1987 Bruce Medal
 1996 Dirac Medal vun de University of New South Wales
 1997 Crafoord-Pries tosommen mit Fred Hoyle
 1999 Hans-A.-Bethe-Pries
 2004 Naamgever för den Asteroiden (11757) Salpeter

 Weblinks 
 DNB-Katalog
 Veröffentlichungen vun E.E. Salpeter in dat Astrophysics Data System
 V. Trimble, Y. Terzian: Edwin E. Salpeter (1924–2008). Bulletin of the American Astronomical Society, Bd. 41 (2009), Nr. 4, S. 1208–1210 (Nahroop, engelsch)

 Enkeld Nahwiesen 

Kategorie:Mann
Kategorie:Physiker
Kategorie:Astronom
Kategorie:Börger von Öösterriek
Kategorie:Boren 1924
Kategorie:Storven 2008